חוסה צ'אמוט

חוסה אנטוניו צ'אמוט (בספרדית: José Antonio Chamot; נולד ב-17 במאי 1969 בעיר קונספסיון דל אורוגוואי שבפרובינציית אנטרה ריוס, ארגנטינה) הוא כדורגלן עבר ארגנטינאי בעל קריירה עשירה באירופה ובנבחרת ארגנטינה. בדרך כלל שיחק בתפקיד המגן השמאלי. כיום שאמוט הוא מאמן קבוצת ליברטד מפרגוואי.

קריירה 
צ'אמוט החל את הקריירה בקבוצת רוסאריו סנטרל, אחת משתי הקבוצות הבכירות של העיר רוסריו. הוא ערך את הבכורה במדי הקבוצה ב-29 בינואר 1989 במשחק ההפסד של קבוצתו לארחנטינוס ג'וניורס. צ'אמוט הופיע במדי הקבוצה 48 פעמים בשלוש עונותיו בקבוצה בטרם עבר לאירופה.

ב-1991 נרכש כרטיסו של צ'אמוט על ידי קבוצת פיזה מהסרייה א' האיטלקית. בקבוצה שיחק באותם ימים גם בן ארצו דייגו סימאונה. לאחר שתי עונות בקבוצה עבר צ'אמוט לפוג'יה ושיחק בה עונה אחת בסיומה עבר יחד עם מאמן הקבוצה, הצ'כי זדנק זמאן ללאציו.

צ'אמוט כבר קנה לעצמו שם של מגן קשוח והשתלב בהרכבה של לאציו. הוא שיחק בקבוצה במשך 4 עונות וזכה איתה בגביע האיטלקי בעונת 1997/98. בסך הכל הופיע צ'אמוט 100 פעמים במדי לאציו. אחרי 7 עונות באיטליה עבר צ'אמוט לספרד והצטרף לאתלטיקו מדריד בה שיחק שתי עונות.

ב-2000 עבר לשחק במילאן, בשורותיה שיחק כבלם וכן כמגן. הוא זכה עם הקבוצה בגביע האיטלקי בעונת 2002/03. בסיום העונה, עבר ללגנס מהליגה השנייה בספרד אך שיחק בה רק פעם אחת. הוא חזר לארגנטינה ב-2004 לקבוצת האם שלו רוסאריו סנטרל בה פרש ממשחק.

במדי הנבחרת 
צ'אמוט היה משחקניה החשובים של ארגנטינה בשנות ה-90 והשתתף בשלושה מונדיאלים (מונדיאל 1994, מונדיאל 1998 ומונדיאל 2002). בנוסף, זכה צ'אמוט במדליית הכסף באולימפיאדת אטלנטה (1996).

תארים 
נבחרת ארגנטינה - מדליית כסף באולימפיאדת אטלנטה
לאציו - הגביע האיטלקי - 1997/98
מילאן - הגביע האיטלקי - 2002/03

קישורים חיצוניים

בלמי כדורגל ארגנטינאים
כדורגלנים ארגנטינאים
כדורגלנים באולימפיאדת אטלנטה (1996)
כדורגלני רוסאריו סנטראל
כדורגלני פיזה
כדורגלני לאציו
כדורגלני אתלטיקו מדריד
כדורגלני מילאן
כדורגלני פוג'ה
כדורגלני לגנס
כדורגלני נבחרת ארגנטינה
כדורגלני מונדיאל 1994
כדורגלני גביע פהד 1995
כדורגלני קופה אמריקה 1995
כדורגלני מונדיאל 1998
כדורגלני מונדיאל 2002
מאמני כדורגל ארגנטינאים
מאמני ליברטד
זוכי מדליית כסף אולימפית מארגנטינה
ארגנטינאים שנולדו ב-1969